Nicușor Dan, după ce Robert Negoiță a mers să depună plângere împotriva lui: "E un om foarte curajos, își permite să se apropie de Parchet singur"
Nicușor Dan a declarat că Robert Negoiță este "un om foarte curajos", după ce primarul Sectorului 3 a mers la Parchetul General pentru a-i face o plângere, pentru abuz în serviciu, primarului general al Capitalei.
"Negoiță e un om foarte curajos, își permite să se apropie de Parchet singur", a declarat Nicușor Dan, la Digi24. Când a fost întrebat de ce spune asta, edilul a spus că "știe el!". Primarul general nu a mai făcut alte comentarii legate de acest subiect.
Robert Negoiță îl acuză pe primarul general de abuz în serviciu, pentru că i-ar fi blocat mai multe proiecte de modernizare a Sectorului 3. "Astăzi nimeni nu are nevoie de scandal. Eu nu-mi doresc aşa ceva, eu îmi doresc colaborare. Astăzi, când discutăm, sunt deschis la orice discuţie, la orice colaborare în ideea de a rezolva impasul în care ne aflăm. Am aici o plângere penală împotriva primarului general şi împotriva persoanei fizice care se numeşte Nicuşor Dan, de abuz în serviciu şi instigare la abuz în serviciu. De ce? Pentru că avem proiecte ale Primăriei Sector 3 transmise de ani de zile către Primăria Generală, proiecte care n-au fost promovate niciodată", a declarat Negoiţă, la intrarea în sediul Parchetului de pe lângă Înalta Curte de Casaţie şi Justiţie, potrivit Agerpres.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank